সুইনি টড: দ্য ডিমন বার্বার অব ফ্লিট স্ট্রিট (সংক্ষেপে সুইনি টড নামেও পরিচিত) ২০০৭ সালে মুক্তিপ্রাপ্ত একটি সাংগীতিক স্ল্যাশার (বিশেষ এক ধরনের ভীতিপ্রদ চলচ্চিত্র, যেখানে একজন ব্যক্তি নির্বিচারে নরহত্যা করে  বেড়ায়) চলচ্চিত্র।  টিম বার্টন ছবিটি পরিচালনা করেন। স্টিফেন সন্ডহাইম ও হিউ হুইলারের টনি পুরস্কার-বিজয়ী ১৯৭৯ সালের একই নামের সাংগীতিক পরিবেশনা অবলম্বনে এ ছবিটি নির্মিত হয়।  ভিক্টোরীয় যুগের অতিনাটকীয় খলচরিত্র সুইনি টডের আখ্যানই এ ছবিতে চিত্রায়িত হয়েছে। সে একজন সিরিয়াল খুনি, যে তার ক্রেতাদের ধারালো ক্ষুর দিয়ে হত্যা করে। সে তার সহযোগী মিসেস লাভেট-কে দিয়ে তার শিকারদের দেহের পাই বানায়। ছবিতে জনি ডেপ সুইনি টড এবং হেলেনা বোনাম কার্টার মিসেস লাভেট চরিত্রে অভিনয় করেছেন।  ছাত্রাবস্থায় সন্ডহাইমের সাংগীতিক পরিবেশনায় মুগ্ধ বার্টন ১৯৮০ এর দশকের প্রারম্ভেই একটি চলচ্চিত্র নির্মাণের কথা চিন্তা করেছিলেন। কিন্তু ২০০৬ এর আগে তার এ চিন্তা সফলতায় রূপ নেয়নি। পরিচালক স্যাম মেন্ডেজ এ নিয়ে কাজ করলেও তার জায়গায় বার্টনকে বদলি হিসেবে নিযুক্ত করা হয়।  সন্ডহাইম সরাসরি ছবিটি পরিচালনা না করলেও ড্যানি এলফম্যানের জায়গায় তিনি সুরকার হিসেবে কাজ করেছেন। ডেপের সংগীতপ্রতিভা ইতোপূর্বে উন্মোচিত হয়নি। প্রযোজক রিচার্ড ডি জানুক বলেন, ডেপকে দিয়ে গান গাওয়ানো অত্যন্ত ঝুঁকিপূর্ণ।  ২০০৭ সালের ২১ ডিসেম্বর যুক্তরাষ্ট্র ও ২০০৮ সালের ২৫ জানুয়ারি যুক্তরাজ্যে ছবিটি মুক্তি পায়।  বিশ্বজুড়ে এটি ১৫০ মিলিয়ন ডলার আয় করে। অভিনয়, রূপসজ্জা, সংগীত  ও ১৯৭৯ সালের পরিবেশনার প্রতি ঐকান্তিক আনুগত্যের কারণে ছবিটি প্রশংসা লাভ করে। ন্যাশনাল বোর্ড অব রিভিউ একে ২০০৭ সালের অন্যতম শ্রেষ্ঠ চলচ্চিত্র ঘোষণা করে। সেরা অভিনেতা ও সেরা চলচ্চিত্র বিভাগে ছবিটি গোল্ডেন গ্লোব এবং সেরা শিল্পনির্দেশনা বিভাগে একাডেমি পুরস্কার লাভ করে।  বনহ্যাম কার্টার সেরা অভিনেত্রী বিভাগে গোল্ডেন গ্লোব ও জনি ডেপ সেরা অভিনেতা বিভাগে অস্কারের মনোনয়ন পান। উত্তর আমেরিকায় অসাধারণ বাণিজ্যিক সাফল্য না পেলেও বিশ্বজুড়ে এটি সফল হয়।  কাহিনীসংক্ষেপ  ১৮৪৬ সাল। বেঞ্জামিন বার্কার নামের একজন নাপিত লন্ডনে আগমন করে। তার সাথে আছে নাবিক অ্যান্থনি হোপ। পনের বছর পূর্বে তাকে মিথ্যা অভিযোগে বিচারক টারপিন মিথ্যা অভিযোগে অভিযুক্ত করে নির্বাসন প্রদান করে। বার্কার সুইনি টড নাম ধারণ করে। সে তার পুরাতন ফ্লিট স্ট্রিটের দোকানে ফিরে যায়।  এর নিচেই মিসেস লাভেটের দোকান। মিসেস লাভেট মাংসের পাই বিক্রি করে। লাভেট সুইনি-কে বলে, টারপিন লুসিকে ধর্ষণের পর হত্যা করেছে এবং লুসি ও বেঞ্জামিনের কন্যা জোহান্নাকে আটকে রেখেছে। সুইনি প্রতিশোধ গ্রহণের সিদ্ধান্ত নেয়।  তথ্যসূত্র  বহিঃসংযোগ             বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:ব্রিটিশ চলচ্চিত্র বিষয়শ্রেণী:২০০৭-এর চলচ্চিত্র বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:ড্রিমওয়ার্কস পিকচার্সের চলচ্চিত্র বিষয়শ্রেণী:লন্ডনের পটভূমিতে চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:২০০০-এর দশকের সঙ্গীতধর্মী চলচ্চিত্র বিষয়শ্রেণী:ব্রিটিশ সঙ্গীতধর্মী চলচ্চিত্র বিষয়শ্রেণী:ব্রিটিশ নাট্য চলচ্চিত্র বিষয়শ্রেণী:মার্কিন সঙ্গীতধর্মী চলচ্চিত্র বিষয়শ্রেণী:মার্কিন নাট্য চলচ্চিত্র বিষয়শ্রেণী:মার্কিন ধারাবাহিক খুনি চলচ্চিত্র বিষয়শ্রেণী:জন লোগানের চিত্রনাট্য বিষয়শ্রেণী:স্বজাতিভক্ষণ সম্পর্কে চলচ্চিত্র বিষয়শ্রেণী:পাইনউড স্টুডিওজে ধারণকৃত চলচ্চিত্র বিষয়শ্রেণী:শ্রেষ্ঠ শিল্প নির্দেশনা বিভাগে একাডেমি পুরস্কার বিজয়ী চলচ্চিত্র বিষয়শ্রেণী:শ্রেষ্ঠ সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব বিজয়ী বিষয়শ্রেণী:প্যারামাউন্ট পিকচার্সের চলচ্চিত্র